Staat: 'Griekwastad-moorde was beplan' | Maroela Media
Die staat het Maandag in die Noord-Kaapse hooggeregshof aangevoer dat die moorde op Deon (44), Christel (43) en hul 14-jarige dogter Marthella Steenkamp beplan was om die dogter se verkragting weg te steek, berig Beeld.
'n 17-jarige seun word aangekla van die moorde op die Steenkamp-gesin en die verkragting van Marthella. Adv. Hannes Cloete, staatsaanklaer, het gister in sy slotbetoë aangevoer dat die beskuldigde die gesin vermoor het aangesien Marthella gedreig het om haar ouers van die verkragting te vertel. Die Steenkamp-gesin is verlede jaar op Goeie Vrydag op hul plaas Naauwhoek, naby Griekwastad, doodgeskiet. Cloete sê die seun was die enigste aanvaller en dat hy gewag het tot die gesin saam in die huis was. "Marthella se verkragting was die motief, of die rede, vir die moorde. Dit was beplan. Daar was 'n vasberadenheid in die doodskoot en daar is seker gemaak die slagoffers is dood," het Cloete aangevoer. Regter-president Frans Kgomo het intussen aangedui dat hy Donderdag gaan uitspraak lewer in die saak.
Ja ek dink ook dit was deeglik beplan gewees, maar ongelukkig is ons wet van so 'n aard dat aangesien die kind slegs 15 jaar oud was toe die moorde gepleeg is, mag hy nie lewenslange tronkstraf opgele word sou hy skuldig bevind word nie. Die meeste is 15 – 20 jaar per klag, wat samelopend sal wees en dan kan hy binne 7-8 jaar weer uit die tronk wees. Mense soos die jong vermeende moordenaartjie moet opgesluit en die sleutel weggegooi word.
Net die wete dat hy geen berou wys na hy sy hele familie uit gewis het, sien ek hom as n gevaar vir enige jong meisie na hy weer parool kry.
Hoe leef hy met die wete ,wat hy gedoen het.Ek dink nie hy moet ooit parool kry nie.
Hoekom is die seun se voog so betrokke? Dit laat mens ernstig wonder. Nou het hy boonop die regspan afgedank, twee dae voor uitspraak gelewer word.